Referat af afdelingsbestyrelsesmøde, afdeling 88

25. juni 2024 kl. 19.30 i Fælleshuset

Tilstede: Lone, Charlotte og Katja

Afbud: Sune og Tina

Referent: Katja

|  |  |  |
| --- | --- | --- |
|  | **Dagsordenspunkter** | **Beslutninger** |
| **1.** | Opsamling på seneste afdelingsbestyrelsesmøde  (8. maj 2024) | Vi mangler fortsat opfølgning på følgende fra sidste afdelingsbestyrelsesmøde fra Østjysk Bolig – referat tilsendt administrationen:  Myrepleje er opsagt, hvilket vi ikke er informeret om. Østjysk bolig undersøger, hvorfor aftalen er opsagt.  Manglende lys. Østjysk bolig tjekker for pærer, der skal udskiftes.  Tilbud på lyskilder ved punkthusene. Vi afventer fortsat tilbud fra Østjysk Bolig.  Katja har sendt den plejeplan, som vi fik tilsendt i september måned af den tidligere driftschef. Af planen fremgår det, at beskæring af frugttræerne årligt er en del af plejeplanen. John har ikke meldt tilbage på mailen.  Parkeringsplads. Vi har bedt Østjysk Bolig komme med et forslag til en løsning.  Vendepladsen. Der er tit biler parkeret på vendepladsen, som er beregnet til at give tilgængelighed for eksempelvis brandbiler, skraldevogne m.m. Vi har flere gange oplevet, at skraldebilerne ikke kan komme til at tømme affald, da indkørslen til punkthusene er blokeret af parkerede biler. Vendepladsen er grundejerforeningens. Vi vil gerne have John til at tage fat i grundejerforeningen ang. dette problem.  Tagrenden er flere steder gået i stykker efter den store mængde sne. Vi har bedt østjysk Bolig om at se på det. Det er fortsat ikke ordnet. |
| **2.** | Vedligeholdelsesreglement, råderetskatalog og husorden | Afdelingsbestyrelsen har tidligere haft et arbejdsmøde med en konsulent fra Lejerbo, hvor der er udarbejdet et forslag til vedligeholdelsesreglement, råderetskatalog og husorden.  Vi afventer fortsat svar fra Lejerbo vedr. forslaget.  Charlotte har d.d. være i kontakt med Susanne fra Lejerbo, som oplyser, at hun først nu har været i kontakt med John. De tager fat på det efter sommerferien. Vi håber, at vi alligevel kan have materialet klar til afdelingsmødet. Susanne kan ikke deltage i afdelingsmødet den 18. september og vi vil derfor foreslå, at vi flytter mødet til 19. september. Charlotte undersøger, om vi kan flytte afdelingsmødet.  Afdelingsbestyrelsen mener ikke, at der er behov for hjælp til referat, dirigent eller budgetfremlæggelse. Til gengæld vil gerne, hvis John kan deltage og fortælle om grundejerforeningen, seneste generalforsamling og om samarbejdsaftalen mellem afdelingen og Østjysk Bolig vedr. grundejerforeningen. |
| **3.** | Affaldsordning | Der er fortsat ikke kapacitet nok i plast/emballage og i papir/pap-containerne.  Det er en udfordring!  Charlotte har af flere omgange været i kontakt med Østjysk Bolig omkring udfordringen. Problemet er, at RenoSyd ikke vil tømme oftere.  Afdelingsbestyrelsen opfordrer den enkelte beboer til selv at kontakte RenoSyd, når containerne er fyldte for at synliggøre, at behovet er større. |
| **4.** | Læbæltet ved punkthusene (grundejerforeningen) | Charlotte er blevet kontaktet af beboere vedr. læbæltet.  Afdelingsbestyrelsen kan ikke gøre noget ved sagen og opfordrer derfor til, at beboere kontakter John direkte for få det kommunikeret til grundejerforeningen. |
| **5.** | Budget og regnskabsmøder | Østjysk Bolig har planlagt budget- og regnskabsmøde 27. august kl. 17.00-18.30.  Charlotte og Lone kan deltage.  Charlotte svarer på mailen.  Afdelingsbestyrelsen vil gerne opfordre administrationen til at lave en lukket mail-liste, så der ikke sendes mails til alle afdelingsbestyrelsesmedlemmer i Østjysk Bolig samtidigt. |
| **6.** | Næste møde | 13. august kl. 19.30 hos Charlotte |

Vi vil gerne bede Østjysk bolig om at følge op på ovenstående.

Mvh

Afdelingsbestyrelsen